Newsgroup: italia.napoli.discussioni
Titolo: La Canzone di Capodanno

a casa mia
si usa esegurila con accompagnamento
di commuogli caccavelle e cuppini :-)))
Se magna e beve e non se pensa a niente 
Aprimmo l'anno nuovo
    Co tric-trac e botte
    Passammo chesta notte
    In allegria.
 Nascette lu Messia
    Avenne poveriello
    No voje e n'aseniello
    Pe vrasera,
 Da tanne 'e sta manera
    Passato s'ò sti juorne
    Pe fa dispietto e scuorno
    A farfariello.
 Ca chillo marionciello
    Nce  avea tutte aggranfate
    Ne ce avarria lassate 
    E nce arrosteva,
Si ntiempo non veneva
   Da cielo lu Guaglione,
   Ca p'essere sguazzone
   Nce preggriaje.
Tutte da li guaje
Volette  liberarce
Patenno e co lassarce
Purzi a lu piello.
Ma nuje che scurdarielle
    Non simmo mango ingrate
    Passammo sti ghiurnate
    A fa sciacquitto.
E lu vedite scritto
    Torna lu zampugnaro
    Nce mette allummacare
    Alleramente.
Nce fa venire a mente
    La luminosa stella,
    La bella grotticella
    E li pasture.
Che gruosse e criature
    Dall'Angelo avvisate
    Correvano priate
    A la capanna.
E cchi Ile porta o manna,
    Co ceste e co panare
    E chi lu va adurare
    A faccia nterra.
E da lontana terra
    Per fine li Re Magge
    Cu traine e carriagge
Se partettero 
Ch'appena che vedettero
    Lu cielo alluminato
    Dicettero era nato
    Lu Messia.
E co gran cortesia
    Vediste aggenucchione
    De nanze a nu guaglione
    Tre regnante.
Erode, rc birbante
    Trasette gia' mpaura
    Ca chella criatura
    Lo spriorava.
E pecche' se tremava
   Chell'arma ntaverzata,
   Fa fa chella salata
    De guagliune.
Che simmele a picciune
    Li facette scannare
    Pe farece ncappare
    A lu bambino,
Cchiu' nfame, cchiu' assassino
    Nn'avite visto mai!...
E nterra non chiavaie
Tanno pe tanno.
Ma le restaie lu nganno.
    Ne' ce cacciaie niente
    Co tutte li nuziente
    Ch'accedette
Che la Madonna avette
    Da cielo lu consiglio
    De ne fui' lu figlio
    Tanno tanno.
Sti ccose gia' se sanno
    Ma quanno e' chisto juorno
    Nce arrollano cchiu' attuorno
    A la memoria.
E sia ditta pe gloria
    Nce portano allegrezza
    Tanto che c'è priezza
    Pe ogni parte.
E sulo all'addonare
    Che asciute so li ppigne
    Te prje a chillo signe
    De Natale.
Vi' mo p'ogne locale,
    Pe puoste e pe pontune
    Li rrobbe so a montune
    Apparicchiate.
A festa so aparate,
    Purzì fora li vie
    Poteche, speziarie
    E bancarelle.
E nne vide sportelle
   Panare, votte c ceste,
   E scatole, e caneste,
   E gran sportune !
D'anguille e capitune
    E pisce d'ogni sciorte
    Nr: vide grosse sporte
    A centenare.
Tutta sta rroba pate
    Potesse abbasta' n'anno,
    Eppure tanno tanno
    Scomparisce.
La gente trase e esce,
    E corre, va, e vene
    E spenne quanno tene
    Pe la canna.
Ne' truove chi non manna
N'aurio, o nu rialo
Sarra' malo natale
Non manna' niente
 Lu strazio de' nuziente
    Se fa co li' capune
    Che songo a miliune
    Scapezzate.
 Ne, vuie quanno trovate
     Cchiu' festa e cchiu' allegria
     Ma la pezzentaria
     Nun canuscimmo.
 E nuie percio' venimmo
    Cu festa, canto e suono
    P'auria' lu buon
    Principio d'anno
 Priesto che fenarranno
    Li guaie e li tormiente,
    Ne' mai cchiu' lamiente
    Sentarraie.
 Spero che vedarrate
    Spunta' pe vuie na stella
    Lucente comm'a chella
    E auriosa.
Spero ch'assai sfarzosa
    La sciorte addeventasse
    E che ve contentasse
    A tutte quante.
Si sì niuziante,
    Sempe puozz'aunnare
    Cornm'aonna lu mare
    Ntutte Il'ore
Si po si vennetore,
    E tiene magazzino
    Se pozze ogni carrino
    Fa ducato.
Si po si' n'avvocato
    Ti dico solamente
    Che puozze ave' cliente
    Capo tuoste.
Pecchè t'abbusco vuosto
   Nce sta' d'ogne manera,
   O perde, o va ngalera,
   O fa denare.
Puozze, si' si' nutare,
    Fa poche testamiente,
    Capitule e strumiente
    Nzine fine.
Si' nu ngegnere fine?
    Trovasse ricche palazze,
Pe fraveca' palazze,
E turriune
O meglio e la Commune
Aggranfate coll'ogne
Ca Ilà sempe se magne,
E se va nchino.
Si n'ommo trafechino
E vuò cagnare stato
Rijescc Deputato
O Consigliere.
Tanno si Cavalierel
Si lu guverno appruove,
Ll'anema de li chiuove
Venarranno.
Si prevete? Te manno
    L'aurio che dimane
    Sì fatto parrucchiano
    O monsignore.
Si si' faticatore,
Salute, forza e accunte
Accussi' tu la spunta
E puo' campare.
Pero' aje da scanzare
Lu juoco e la cantina
O ncuorpe a (a matina
Niente trase.
Si si' patron 'e case
   Te scanza lo Signore
   De malo pagatore
   Comm'a nuie.
Che ntiempo se ne fuie
    Li tterze si nun pava
    E se porta la chiava
    D'altrittante.
Si po si navigante,
   Nn'avisse mai tempeste,
   Fa li viagge leste
   E ricche ancora
Si miedeco? bonora
   Me 'mbroglie nveretate
   Va puoizo ogne malate
   Fa guarire
Sti bobbo pozzo dire,
    Si si' nu speziale
    Sanasse ogne male,
    Ogne dolore.
Si po si' giuocatore,
   Venga la carta mpoppa
   Ne puotze mai fa toppa
   A zecchinetto
Si essere prutetto
    Da la fortuna vuoje,
    Cerca e fa quanto puoje
    D'essere ciuccio.
Si quacche impiegatuccio
    Puozzo piglia' nu terno,
    Si no starrai n'eterno
    Ndebbetato.
Nzomma, nqualunque st?to
   Avvisse'li rricchezze
   E chelle contentezze
   Ch' addesirie.
E chi ne tene mmiria
   Che pozza fa na botta
   E Ile scennesse sotta
   Nu contrapiso.
Troppo nce avite ntiso
    E ve site stufate,
    E nuie simrno stracquate
    E sete avimmo.
Da cca' non nce movimmo
   La faccia e' troppa tosta
   Simmo venuto apposta
   E ll' aspettammo.
Ne ch'addesiriammo
    Castagne, fiche e nuce
    E autre Cose doce,
    E susamielle.
Duie o tre canestrielle
   Abbastano a sta panza,
   Sapimmo la crianza
   E simme poche.
Primma de chesso Iloche
   Nce aprite la dispenza,
   Simme di confidenza
   Pigliammo tutto.
O provole, o presutto
    N'arrusto o nu castrato
    Sia friddo o sia scarfato
    Nu capone.
Nuie I'obbligazione
   Sapimmo esattamente
   Nun ncz restammo niente
   Pe farve onore
Ca site nu signore
Sfarzuso e corazzone,
E ntutte l'occasione
Nun scomparite.
Piacere anze nn'avite
    Si v'hanno scommodato
    E nce addesiriate
    L'anno che vene.
Tanno trovà cchiu bene
    Speranno cchiu allegria
    E na speziaria
    De cose doce.
Nce resta aizà la voce
    Pe ve cercà licenza
    Dann a' sta bona udienza
    La bona notte
E bona notte
    Buon capodanno a tutte,
    E bona notte.
Angie
***********************************
* "e` inutile versare ruhm...     *
* nu strunz nun addiventa babba'" *
***********************************

di commuogli caccavelle e cuppini :-)))
e la sapete tutta a memoria?!?!?!?....
complimeti! :o)
ciao
Giuggia
----------------------------
caia...@studenti.unina.it
ICQ uin: 17445564

 wrote in message
rspo6skhque3t3soc...@4ax.com...


adoro questa canzone
ehm,...non un rimprovero ma un consiglio....per il futuro, 
se devi scrivere una riga, su un msg di 443, 
forse è il caso di cancellare il testo a cui rispondi! :o))
ciao!!!
